เครียดมากอยากหยุดสูง หนูสูง 170 แม่ 169 พ่อยังไม่ทราบค่ะ เวลาไปไหนกับแม่หนูดูสูงมากเลยค่ะทั้งๆห่างกันแค่เซนเดียวในใจคิดว่าตอนนั้นหนูคงสูงประมาณ 175 แต่พอกับไปวัดก็ 170 เท่าเดิม เครียดมากค่ะ ทำยังไงให้หยุดสูงคะ
สวัสดีค่ะ ในกรณีนี้คงต้องดูเรื่องของน้ำหนักและอายุ รวมไปถึงประวัติการมีรอบเดือนประกอบด้วย ว่าเป็นความสูงที่ผิดปกติจากวัยหรือเปล่าหากประจำเดือนยังไม่มานั้น ก็อาจจะยังสูงต่อไปได้จนกว่าจะเริ่มมีประจำเดือน หรือถ้ามีประจำเดือนมาแล้ว ความสูงมักจะหยุดภายใน 1-2 ปี หากยังสูงมากขึ้นอีกเรื่อยๆ อาจจะต้องหาสาเหตุโรคทางกายเพิ่มเติมเช่นมีระดับฮอร์โมนจากต่อมใต้สมองหลั่งมากผิดปกติ หรือมีความผิดปกติของกระดูกและกล้ามเนื้อ โรคทางพันธุกรรมบางชนิดที่ทำให้มีความสูงมากผิดปกติ เป็นต้นแนะนำพบแพทย์เพื่อซักประวัติและตรวจร่างกายเพิ่มเติม ในขณะนี้ควรรับประทานอาหารให้ครบ 5 หมู่และออกกำลังกายเพื่อเสริมสร้างกล้ามเนื้อร่วมด้วย